**Qui és la persona responsable del tractament de les meves dades?**

Les teves dades personals les tracta:

CONSORCI DE BIBLIOTEQUES DE BARCELONA (CBB)

CIF: P0800083H

Domicili: la Rambla, 88, 08002 Barcelona

Contacte de la persona referent de protecció de dades: DPD-consorcibiblioteques@bcn.cat

Les teves dades es tractaran de manera lícita, lleial i transparent.

Les teves dades es recullen amb finalitats determinades, explícites i legítimes, i no es tractaran posteriorment de manera incompatible.

Les dades que tractem són les adequades, pertinents i limitades a allò necessari en relació amb els fins per als quals es tracten.

Vetllarem perquè les dades siguin exactes i es mantinguin actualitzades en tot moment. Et demanem que si es produeix cap canvi o modificació en les teves dades personals ens ho comuniquis per tal de poder complir amb el principi d’exactitud (dades exactes i actualitzades).

### Com es recullen aquestes dades?

En la majoria dels casos, les dades personals es recullen directament de la mateixa ciutadania (persones interessades o usuàries de biblioteques) mitjançant instàncies o formularis que omplen quan sol·liciten informació, algun servei o activitat.

Aquestes dades també es poden obtenir en la tramitació dels procediments administratius establerts i mitjançant l’intercanvi de dades previst a la Llei 39/2015, d’1 d’octubre, de procediment administratiu comú de les administracions públiques, que també garanteix la protecció i confidencialitat de les dades presents a les administracions públiques.

Les dades també les poden tractar terceres persones que gaudeixin de la condició d’encarregades de tractament, mitjançant els contractes o convenis establerts amb aquesta finalitat.

### Qui vetlla perquè el Consorci de Biblioteques compleixi la normativa?

La persona delegada de protecció de dades és qui s’encarrega de vetllar perquè el CBB compleixi correctament la normativa de protecció de dades. Si tens dubtes sobre com s’aplica aquesta normativa, pots [contactar amb la persona delegada de protecció de dades (Open in new window)](https://w10.bcn.cat/StpQueixesWEB/serveisIris.do?cbDetall=4845&consulta=1&directo=1&i=c&origen=DELEGAT_PROTECCIO_TUTELA_DRETS), que et respondrà tan aviat com sigui possible per resoldre la teva consulta.